**Образец**

**Приложение № 7**

**ДОГОВОР**

**ЗА КОМПЛЕКСНО БАНКОВО ОБСЛУЖВАНЕ**

Днес, …………. 2019 г. в гр. София, на основание чл.13б, ал.1 от Правилника за реда за упражняване правата на държавата в търговските дружества с държавно участие в капитала, във връзка с ПМС №127 на МС от 27.05.2013 г. и утвърден Протокол от Изпълнителния директор на МБАЛНП „Св. Наум” ЕАД от …………… между:

**……………………………………,** със седалище и адрес на управление гр. …………, община “…………….”, район „………………”,регистрирано в търговския регистър към Агенция по вписванията, ЕИК ……………………., действащо чрез …………………………………………………………………………………………………………………………………………………………………………………………………….., наричано по нататък БАНКАТА , от една страна,

и

**Многопрофилна болница за активно лечение по неврология и психиатрия „Свети Наум“ ЕАД**, София, със седалище и адрес на управление: гр. София, п.код 1113, улица „Любен Русев“ № 1, област София град, вписано в Търговския регистър с ЕИК: 831605813, регистрационен номер по ДДС BG831605813, представлявано от акад. проф. д-р Иван Господин Миланов д.м.н. - изпълнителен директор, наричано по-долу за краткост „КЛИЕНТ”, от друга страна,

Заедно наричани по-долу „Страните“, а всяка една поотделно „Страната“,

се сключи настоящият договор за комплексно банково обслужване (по-долу „Договора“), за следното:

**I. ПРЕДМЕТ**

**Чл. 1.** (1) Страните се споразумяват БАНКАТА да предоставя на КЛИЕНТА (и където е приложимо – на служители на КЛИЕНТА) банкови продукти и услуги, посочени от Страните в Приложение № 1 – техническо приложение и Приложение № 2 – Ценова оферта, представляващи неразделна част от настоящия Договор („Продукти/те“), при условия за предлагани лихви, и дължими такси и комисиони, посочени в приложенията. (по-долу „Договорените условия“).

(2) За отделните Продукти КЛИЕНТЪТ сключва отделни договори с БАНКАТА, уреждащи спецификите на предоставяне и ползване на съответния продукт/услуга, при съответно приложение на Договорените условия.

**Чл. 2.** (1) При постигнато съгласие между Страните БАНКАТА може да предоставя на КЛИЕНТА и допълнителни продукти и услуги, извън уговорените Продукти в Приложение № 2, неразделна част от Договора, за което Страните сключват отделен/ни договор/и, в които уговарят и условията за предоставянето им.

(2) За всички Продукти КЛИЕНТЪТ дължи на БАНКАТА такси и комисиони, съответно се прилагат лихвените условия съгласно Договорените условия, а за всички останали услуги и продукти, които не са изрично посочени в Приложение № 2, неразделна част от Договора, се прилага действащата Тарифа на БАНКАТА за клиенти юридически лица. Дължимите от КЛИЕНТА такси и комисиони се събират служебно от всички сметки на КЛИЕНТА, открити при БАНКАТА, за което той, с подписването на настоящия Договор, дава своето неотменимо и безусловно съгласие.

**II. ПРАВА И ЗАДЪЛЖЕНИЯ НА СТРАНИТЕ**

**Чл.3.** (1) БАНКАТА се задължава да предоставя на КЛИЕНТА (и където е приложимо – на служители на КЛИЕНТА) Продуктите в срокове и съгласно условия, уговорени от Страните в съответния договор за предоставянето на конкретния продукт/услуга и условията в офертата, с която е определена за изпълнител на този договор.

**(2)** БАНКАТА се задължава да извършва възложените й с настоящия договор действия с грижата на добър търговец на основата на взаимно доверие, конфиденциалност на информацията и двустранна финансова изгода при спазване на нормативните регулатори.

**Чл.4.** КЛИЕНТЪТ се задължава:

а) Да уведомява незабавно БАНКАТА за всички промени в правния си статут.

б) Да предостави на БАНКАТА спесимени на своите служители, оторизирани да подписват от негово име изискваните от БАНКАТА документи във връзка с изпълнението на сключените между Страните договори относно предоставяните на КЛИЕНТА услуги и продукти от страна на БАНКАТА.

в) Да осигури подписването от негова страна на необходимите отделни договори с БАНКАТА (вкл. приложимите към тях общи условия), уреждащи спецификите на предоставяне и ползване на съответните продукти и услуги, както и подписването и представянето от негова страна на необходимите документи и информация във връзка с предоставянето на продуктите и услугите от страна на БАНКАТА.

**III. СРОК И ПPЕКРАТЯВАНЕ НА ДОГОВОРА**

**Чл. 5**. (1) Настоящият Договор влиза в сила от датата на подписването му и се сключва за срок от две години, считано от датата на влизането му в сила.

(2) Договорът може да бъде прекратен предсрочно:

а) по взаимно съгласие между Страните, изразено в писмена форма;

б) едностранно, с 45-дневно писмено предизвестие отправено от едната до другата   
Страна.

в) При отнемане на лиценза на БАНКАТА за извършване на дейност като кредитна институция, при откриване на производство по несъстоятелност на БАНКАТА или при прекратяване на БАНКАТА, извън условията на универсално правоприемство;

г) При промяна на правния статут на КЛИЕНТА или ограничаване на лиценза на БАНКАТА, водещи до невъзможност за изпълнение на уговореното в настоящия Договор от КЛИЕНТА, съответно от БАНКАТА;

(3) С подписването на Договора Страните се съгласяват, че в случай на прекратяване на Договора поради изтичане на срока му или по реда на буква „а“ или „б“ от ал.2 на настоящия член БАНКАТА ще продължи да предоставя на КЛИЕНТА (и където е приложимо - на служители на КЛИЕНТА) продуктите и услугите, за които са сключени отделни договори между БАНКАТА и КЛИЕНТА (и където е приложимо - между БАНКАТА и служители на КЛИЕНТА), като прилага, считано от датата на прекратяване на Договора, стандартните си условия съгласно Тарифата на БАНКАТА за клиенти юридически лица (съответно където е приложимо – съгласно Тарифата на БАНКАТА за клиенти физически лица) и Лихвения си бюлетин, независимо от това, че може да е уговорено нещо различно в този Договор или в други сключени договори между БАНКАТА и КЛИЕНТА.

(4) В случаите по предходната алинея, както и относно предоставянето на услуги и продукти, които не са изрично посочени в Приложение № 2, неразделна част от Договора, БАНКАТА си запазва правото да променя Тарифата и Лихвения си бюлетин, като промените в тях са задължителни за Страните от деня на влизането им в сила, за което БАНКАТА уведомява КЛИЕНТА чрез съобщения на определените за това места в банковите салони и на електронната си страница.

**IV. КОНФИДЕНЦИАЛНОСТ**

**Чл. 6.** Страните не могат да разгласяват факти и обстоятелства, както и всяка друга поверителна информация, станала им известна във връзка с изпълнение на задълженията по настоящия Договор, освен в предвидените от приложимото законодателство случаи или с изрично писмено съгласие на другата Страна.

**V. ОБЩИ УСЛОВИЯ**

**Чл. 7.** (1) Всички изменения и допълнения на настоящия Договор ще се извършват с подписване на допълнителни споразумения между Страните, които стават неразделна част от Договора.

(2). При непостигане на съгласие между Страните, споровете по този Договор се отнасят за разрешаване от компетентния български съд в гр. София.

(3). За неуредените в Договора въпроси се прилагат разпоредбите на действащото българско законодателство, Тарифата на БАНКАТА и Лихвения бюлетин на БАНКАТА, с които с подписването на Договора КЛИЕНТЪТ декларира, че е запознат и ги приема като неразделна част от Договора .

**Чл. 8.** Всички съобщения, декларации, съгласия, молби, информации и др. във връзка с   
изпълнението на настоящия Договор, се адресират, както следва:

**ЗА БАНКАТА:**

…………………

…………………

…………………

тел.:……………

(e-mail) ………….

Лица за контакт:

…………………

…………………

**ЗА КЛИЕНТА:**

**ЗА КЛИЕНТА:**

Гр. София

ПК 1113

улица „д-р Любен Русев“ № 1

тел.: +359 (2) 8703298

(e-mail): ubalnp@yahoo.com

Лице за контакт: акад.проф.д-р Иван Миланов

Второ лице за контакт: Любослава Йорданова– главен счетоводител

тел.: +359 (2) 9702103

(e-mail): l.iordanova@svnaum.com

**Чл. 9.** Всички уведомления и изявления във връзка с настоящия Договор трябва да бъдат   
направени в писмена форма и ще се считат получени, на датата на която по електронна поща, чрез лично доставяне или чрез изпращане по пощата с обратна разписка, или с препоръчана поща   
достигнат до адресите на Страните, посочени в чл.8 по-горе. В случай, че някоя от Страните промени адреса си, посочен в чл. 8 по-горе, тя е длъжна да уведоми писмено другата Страна като посочи новия си адрес, а до получаването на такова уведомление, всички съобщения, достигнали до стария адрес, ще се считат за получени.

Настоящият Договор се изготви в два еднообразни екземпляра на български език, по   
един за всяка от Страните.

1. ЗА БАНКАТА: ЗА КЛИЕНТА:…………………….

..………………………… Акад. проф. д-р Иван Миланов, дмн

/.…………………./

Главен счетоводител:

Любослава Йорданова

1. …………………………

/……………………../

**ПРИЛОЖЕНИЕ № 3**

**Към ДОГОВОР**

**ЗА КОМПЛЕКСНО БАНКОВО ОБСЛУЖВАНЕ**

**между ……………………………… и МБАЛНП "Свети Наум" ЕАД**

**СПОРАЗУМЕНИЕ**

Днес, ……. 2019 г. в град София между:

**Многопрофилна болница за активно лечение по неврология и психиатрия „Свети Наум“ ЕАД**, със седалище и адрес на управление: гр.София, п.код 1113, улица „Любен Русев“ № 1, област София град, вписано в Търговския регистър с ЕИК: 831605813, регистрационен номер по ДДС BG831605813, представлявано от акад. проф. д-р Иван Господин Миланов д.м.н. - изпълнителен директор, наричано по-долу за краткост **ВЪЗЛОЖИТЕЛ**, от една страна

и

**…………………………………………….,** със седалище и адрес на управление гр. ……………………, община “……………………….”, район „……………………..”, регистрирано в търговския регистър към Агенция по вписванията, ЕИК …………, BG…………….., действащо чрез …………………………………………………………………………………………………… ………………………………………………………………………………………………………………………………………………………………………………………………………………………., наричано по нататък БАНКАТА и **ИЗПЪЛНИТЕЛ**, от друга страна,

Заедно наричани по-долу „Страните“, а всяка една поотделно „Страната“,

**се сключи настоящото споразумение за следното:**

**І**. Във връзка с договор за банково обслужване между страните и с оглед подобряване обслужването на работниците, служителите, пациентите и посетителите на болницата, ВЪЗЛОЖИТЕЛЯТ възлага, а ИЗПЪЛНИТЕЛЯТ приема да монтира на територията на МБАЛНП „Свети Наум“ ЕАД един брой терминално устройство АТМ (наричан по-долу за краткост „Банкомат”), разположен в недвижимия имот/ на ВЪЗЛОЖИТЕЛЯ и на място определено от последния (наричано по-долу за краткост „помещението“ или „помещенията”), а именно: МБАЛНП „Св.Наум” ЕАД, ул.”д-р Любен Русев” No 1, сграда Неврология, фоайе партер, до касата на болницата.

**ІІ**. Във връзка с изпълнение на горното, страните поемат следните задължения:

**Чл. 1.**ВЪЗЛОЖИТЕЛЯТ се задължава:

(1) Да осигури достъп на служителите на ИЗПЪЛНИТЕЛЯ и на ангажираната от последния фирма/работници, които да инсталират Банкомата.

(2)Да поддържа помещенията, където ще бъде монтиран Банкомата в добро експлоатационно състояние с оглед предназначението му и да осигури електрозахранване на близко разстояние.

(3)Да осигурява достъп на служителите на ИЗПЪЛНИТЕЛЯ или други, оторизирани от ИЗПЪЛНИТЕЛЯ лица, в рамките на работното време на обекта, с оглед на поддържането (ремонт, промяна, профилактика) и зареждането на банкомата. Страните се споразумяват, при необходимост за зареждане на банкомата с пари в извънработно време, ВЪЗЛОЖИТЕЛЯТ да осигури достъп на оторизирани за целта служители на банката след предварително уведомление за това от страна на ИЗПЪЛНИТЕЛЯ.

(4)Да осигурява достъп на служители на ИЗПЪЛНИТЕЛЯ в неотложни случаи – за отстраняване на възникнали проблеми в банкомата.

(5)Да поддържа в изправност електроинсталацията в помещенията, а в случай на авария, да уведомява незабавно ИЗПЪЛНИТЕЛЯ.

(6)Да уведоми незабавно ИЗПЪЛНИТЕЛЯ, в случай че прехвърли правото на собственост, отдаде под наем или предостави за временно ползване на трети лица помещенията, в които е монтиран Банкомата или помещенията, от които се извършва сервизното му обслужване.

(7)Да заплаща всички данъци, такси, задължителни застраховки и други разходи, които са свързани със собствеността на помещенията.

(8)Дава съгласието си ИЗПЪЛНИТЕЛЯТ да извърши за своя сметка необходимите СМР, свързани с инсталирането на банкомата и се задължава да осигури на ИЗПЪЛНИТЕЛЯ допълнителен достъп до електричество, докато текат СМР.

**Чл.2.** ИЗПЪЛНИТЕЛЯТ се задължава:

(1)Да поддържа Банкомата и помещенията в които е монтиран с грижата на добър стопанин съобразно целта за която се ползват.

(2)При прекратяване на настоящото споразумение да демонтира Банкомата и освободи помещенията във вида, в който ги е приел, при отчитане на нормалното овехтяване за периода. Да не преотстъпва достъп до помещенията или части от тях на трети лица без изричното писмено съгласие на ВЪЗЛОЖИТЕЛЯ.

(3)Да уведоми ВЪЗЛОЖИТЕЛЯ при необходимост от извършване на подобрения в помещенията, където е монтирани Банкомата.

**ІІІ**. При неизпълнение на задълженията по настоящото споразумение, виновната страна дължи обезщетение за всички претърпени вреди, които са пряка и непосредствена последица от неизпълнението.

**ІV**. Страните се задължават да не разгласяват пред трети лица каквато и да било информация, предоставена им от другата страна по време на действието на настоящото споразумение, както и всички обстоятелства, станали им известни при или по повод изпълнението му освен в предвидените от приложимото законодателство случаи или с изрично писмено съгласие на другата Страна.

**V**. Настоящото споразумение се сключва за срок от две години, считано от датата на подписването му и може да се прекрати с 45-дневно писмено предизвестие.

Настоящото споразумение се състави и подписа в два оригинални екземпляра, по един за всяка от страните.

**ЗА ИЗПЪЛНИТЕЛЯ: ЗА ВЪЗЛОЖИТЕЛЯ:**

**1**.................................... Изпълнителен директор:

/…………………../ /Акад.проф.д-р Иван Миланов,дмн/

**2......................................** Главен счетоводител:

**/………………………/** Любослава Йорданова

**ПРИЛОЖЕНИЕ № 4**

**Към ДОГОВОР**

**ЗА КОМПЛЕКСНО БАНКОВО ОБСЛУЖВАНЕ**

**между ………………………………………….. и МБАЛНП "Свети Наум" ЕАД**

**Д О Г О В О Р**

**ЗА ИЗПЛАЩАНЕ НА ТРУДОВИ ВЪЗНАГРАЖДЕНИЯ**

**ПО РЕДА НА МАСОВИТЕ ПЛАЩАНИЯ ЧРЕЗ ИНТЕРНЕТ БАНКИРАНЕ**

Днес, ……………2018 год. в гр. София между

**……………………………………,** със седалище и адрес на управление гр. ……….., община “……………………….”, район „………………..”,регистрирано в търговския регистър към Агенция по вписванията, ЕИК ………………,BG……………… действащо чрез ……………………………………………………………………………………………………………………………………………………………………………………………………………………………………………………………………, наричано по нататък БАНКАТА , от една страна,

и

**Многопрофилна болница за активно лечение по неврология и психиатрия „Свети Наум“ ЕАД**, със седалище и адрес на управление: гр. София, п.код 1113, улица „Любен Русев“ № 1, област София град, вписано в Търговския регистър с ЕИК: 831605813, регистрационен номер по ДДС BG831605813, представлявано от акад. проф. д-р Иван Господин Миланов д.м.н. - изпълнителен директор, наричано по-долу за краткост „КЛИЕНТ” и „ВЪЗЛОЖИТЕЛ“, от друга страна,

Заедно наричани по-долу „Страните“, а всяка една поотделно „Страната“,

се сключи настоящият договор за следното:

**І. ПРЕДМЕТ НА ДОГОВОРА**

**Чл. 1.** /1/ ВЪЗЛОЖИТЕЛЯТ възлага, а БАНКАТА приема да извършва масови плащания на трудови възнаграждения по нареждане на ВЪЗЛОЖИТЕЛЯ чрез кредитен превод от левовата разплащателна сметка на ВЪЗЛОЖИТЕЛЯ с IBAN BG…………………………..

BIC …………, разкрита в БАНКАТА към разкрити в БАНКАТА или в други банки разплащателни сметки с издадена към тях дебитна карта /наричани по-долу “сметките”/ с титуляри негови работници и служители /наричани по-долу “служители” или “получатели” /, по начина и в сроковете, уговорени в настоящия договор.

/2/ По искане на своите служители ВЪЗЛОЖИТЕЛЯТ може да нареди на БАНКАТА да превежда нетното месечно трудово възнаграждение, както и всички други суми, дължими на служителя във връзка с трудовото му правоотношение по начина и в сроковете, уговорени в настоящия договор по открита на името на служителя в БАНКАТА или в друга банка на територията на България разплащателна сметка с дебитна карта.

**Чл.2.** БАНКАТА ще предоставя на служителите на ВЪЗЛОЖИТЕЛЯ възможност за ползване на банкови продукти и услуги при преференциални условия в съответствие със сключеното между нея и ВЪЗЛОЖИТЕЛЯ Споразумение.

**ІІ. ПРАВА И ЗАДЪЛЖЕНИЯ НА БАНКАТА**

**Чл.3.** БАНКАТА се задължава:

1. Да открие и обслужва разплащателна сметка с дебитна карта на всеки служител на ВЪЗЛОЖИТЕЛЯ, който ВЪЗЛОЖИТЕЛЯТ възнамерява да включи в документа за масово плащане ако служителят е изявил желание за откриване и обслужване на такава сметка, като за целта БАНКАТА сключи договор за разплащателна сметка и съответно за издаване на дебитна карта със съответния служител.

2. Да запознае ВЪЗЛОЖИТЕЛЯ с условията за откриване на разплащателна сметка и издаване и ползване на дебитни карти и да сключи с всеки служител, изявил желание за това, индивидуален договор за откриване и обслужване на разплащателна сметка и издаване на дебитна карта.

3. Да предоставя на ВЪЗЛОЖИТЕЛЯ, отчет по сметката на последния, посочена в чл.1, по реда на Договора за предоставяне и ползване на услугата Интернет банкиране и Общите условия на „**………………………………**” за електронно банково обслужване “интернет банкиране” за индивидуални и корпоративни клиенти.

**Чл.4.** БАНКАТА има право да откаже изпълнението на нареждане от ВЪЗЛОЖИТЕЛЯ за изпълнение на платежна операция, уговорена в настоящия договор в случаите на неизпълнение от страна на ВЪЗЛОЖИТЕЛЯ на някое от условията по настоящия договор.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.5.** ВЪЗЛОЖИТЕЛЯТ се задължава:

1. Да уведоми служителите си за сключването на настоящия договор и за възможностите и условията за ползване на банкови продукти и услуги и за откриване на разплащателна сметка с издаване на дебитна карта към нея.

2. Да предостави на БАНКАТА лични данни само на служители, които са дали пред него своето изрично съгласие данните им да бъдат обработвани за целите на изпълнение на настоящия договор

3. При използване на системата за Интернет банкиране, да спазва условията на сключения Договор за предоставяне и ползване на услугата Интернет банкиране и Общите условия на „**……………………………..**” за електронно банково обслужване “интернет банкиране” за индивидуални и корпоративни клиенти

4. Да осигурява по разплащателната си сметка в БАНКАТА необходимите средства за изпълнение на всяко нареждане за Масово плащане.

5. Да уведомява писмено БАНКАТА за всички новопостъпили служители, за служителите, с които са прекратени трудовите договори, както и за отправените предизвестия за прекратяване на трудови договори, като посочва датата на сключване, респ. – датата и условията на прекратяване на трудовите договори. Задължението на ВЪЗЛОЖИТЕЛЯ по тази точка възниква от момента на възникване на някое от горните обстоятелства, при спазване изискванията на чл.5, т.2.

6. Да уведомява БАНКАТА за влезли в сила решения за предстоящи щатни промени, с оглед своевременното уреждане на отношенията й със служители на ВЪЗЛОЖИТЕЛЯ, ползващи овърдрафт.

**IV. РЕД И УСЛОВИЯ ЗА ИЗВЪРШВАНЕ НА МАСОВОТО ПЛАЩАНЕ**

**Чл.6**./1/. За изпълнение предмета на този договор ВЪЗЛОЖИТЕЛЯТ извършва следното:

1. Съставя и предава по електронен път на БАНКАТА Преводно нареждане за кредитен превод при условията на масово плащане, съдържащ изричното нареждане на ВЪЗЛОЖИТЕЛЯ за извършване на кредитен превод от разплащателната му сметка, посочена в чл.1 по разплащателните сметки на получателите така, както са посочени в информацията, съставена по реда на чл.6, ал.1, т 2. при спазване на условията на сключения Договор за предоставяне и ползване на услугата Интернет банкиране и Общите условия на „**……………………………**” за електронно банково обслужване “интернет банкиране” за индивидуални и корпоративни клиенти.

2. Масовото плащане от БАНКАТА се осъществява чрез депозиране от КЛИЕНТА във филиал на Банката на:

2.2.1. Нареждане за превод, придружено от опис в два екземпляра, съдържащ:

* трите имена на служителите по лична карта;
* ЕГН;
* Разплащателни/ картови сметки на служителите;
* Суми за заверяване на сметките на служителите;
* Общ брой редове;
* Общ сбор на сумите по описа;

2.2.2. Страниците на приложения опис трябва да бъдат заверени с подписите и печат на КЛИЕНТА.

2.2.3. Нареждането за превод и описа се предават на БАНКАТА от специално упълномощено лице от представляващите КЛИЕНТА или упълномощени от тях лица, положили спесимен в Банката, като Банката изисква нотариална заверка на пълномощното.

2.2.4. БАНКАТА приема нареждането за превод и описа с приемо-предавателен протокол след проверка на общия сбор от описа със сумата от нареждането.

2.2.5. Паралелно с хартиения носител, КЛИЕНТЪТ представя на БАНКАТА и електронен носител с идентична на хартиения носител информация, във формат уговорен между страните.

2.3. БАНКАТА прилага утвърдените с Наредба №3 на БНБ за условията и реда за изпълнение на платежни операции и за използване на платежни инструменти, форми за плащане;

2.4. Преди обработка за изпълнение на платежното нареждане за масово плащане БАНКАТА извършва предварителна проверка за наличие на грешно изписани IBAN номера на сметки, както и за съвпадение на общия сбор на сумите в редовете на заявката с общата посочена сума на нареждането.

2.5. След изпълнение на платежното нареждане, БАНКАТА изготвя разпечатка, потвърждаваща извършените счетоводни записвания по сметките и я предава на КЛИЕНТА, по начин уговорен за получаване на банковата поща по сметката му.

/2/ ВЪЗЛОЖИТЕЛЯТ подава платежното нареждане по предходната алинея в срок до 16,00 часа на текущия работен ден .

**Чл.7.** КЛИЕНТЪТ се задължава:

1. Да осигурява по сметката си, по чл. 1, ал. 1 при БАНКАТА необходимите средства за изплащане на трудовите и други възнаграждения на своите служители, както и дължимите на Банката разноски, такси и комисиони;

2. Да информира БАНКАТА при прекратяване на трудовото правоотношение със служител, ползващ овърдрафт/ кредит.

**Чл.8.** БАНКАТА се задължава:

1. При изпълнение на нареждането за масово плащане, БАНКАТА извършва формален контрол върху плащането и се задължава до 5 (пет) работни часа от получаване на нареждането за превод и придружаващите го коректни документи от КЛИЕНТА да извърши плащането. В случай че срокът изтича след 18 ч. на текущия ден, плащането се извършва на следващия работен ден;

2. При установяване на нередности във връзка с осъществяването на формалния контрол по предоставените от КЛИЕНТА документи, БАНКАТА изготвя протокол (по образец) и го предоставя на КЛИЕНТА за корекции.

**V. ФИНАНСОВИ УСЛОВИЯ**

**Чл.9.** (1) За извършване на обслужването на КЛИЕНТА „масово плащане“, наредени на електронен носител, без да се ползва услугата „Интернет банкиране“, БАНКАТА събира такси и комисиони, съгласно ценовата оферта, с която е: ……. лева за един брой вътрешнобанков превод и …… лева за един брой междубанков превод.

(2) БАНКАТА си запазва правото да изменя едностранно размера на таксата по предходната алинея, когато промените са по-изгодни (по-благоприятни) за клиента, като уведоми за това ВЪЗЛОЖИТЕЛЯ посредством обявление в банковите салони, за което ВЪЗЛОЖИТЕЛЯТ с подписването на настоящия договор дава своето изрично и безусловно съгласие. ВЪЗЛОЖИТЕЛЯТ може да се информира за промените в банковите салони и на Интернет страницата на БАНКАТА

(3) В случай на наредени единични междубанкови обикновени или RINGS преводи, същите се таксуват съгласно ценовата оферта – Приложение № 2 към договор за комплексно обслужване между страните, като таксата е за сметка на ВЪЗЛОЖИТЕЛЯ.

(4) Таксите по настоящия раздел се събират служебно от разплащателната сметка на ВЪЗЛОЖИТЕЛЯ, за което последният, с подписването на настоящия договор, дава своето безусловно и неотменимо съгласие, като за улеснение на БАНКАТА депозира и съгласие за директен дебит по реда на Наредбата.

**VІ. СРОК НА ДЕЙСТВИЕ НА ДОГОВОРА**

**Чл.10.** Настоящият договор се сключва за срок от две години, считано от датата на подписването му.

**Чл.11.** (1) Договорът може да бъде прекратен:

1. по взаимно писмено съгласие на страните;
2. с едностранно писмено предизвестие от страна на КЛИЕНТА до БАНКАТА - след изтичане на посочения от КЛИЕНТА в предизвестието срок (най-малко от един месец);
3. с двумесечно писмено предизвестие от страна на БАНКАТА до КЛИЕНТА.
4. При прекратяване на договора БАНКАТА извършва всички плащания, наредени в срока на предизвестието, за което КЛИЕНТА дължи договорената такса.
5. Прекратяването на този договор не води до автоматично прекратяване на отношенията между БАНКАТА и отделните служители на КЛИЕНТА по отношение на ползваните от тях банкови продукти и услуги.

**VІІ. ДРУГИ РАЗПОРЕДБИ**

**Чл. 12.** При извършване на масови плащания:

* + 1. За основание за плащане се определя хартиения носител, оформен в съответствие със законовите изисквания и представените от фирмата правомощия на лицата, оторизирани да я представляват, съгласно нейната актуална регистрация;
    2. При предоставяне на информация на електронен носител страните по договора допълнително се споразумяват и определят начина на приемане и предаване на същия, начина за проверка на автентичността му и начина за осъществяване на формален контрол на данните.
    3. За извършване на масовото плащане БАНКАТА прилага специализирано банково приложение за регистриране, обработка и обслужване на възнагражденията на служителите на КЛИЕНТА.

**VІІ. ЗАЩИТА НА ЛИЧНИТЕ ДАННИ**

**Чл.13.** За целите на договора се възприемат следните определения, касаещи лични данни:

1. „Лични данни” са всяка информация, отнасяща се до физическо лице, което е идентифицирано или може да бъде идентифицирано пряко или непряко чрез идентификационен номер или чрез един или повече специфични признаци.
2. "Обработване на лични данни" е всяко действие или съвкупност от действия, които могат да се извършват по отношение на личните данни с автоматични или други средства, като събиране, записване, организиране, съхраняване, адаптиране или изменение, възстановяване, консултиране, употреба, разкриване чрез предаване, разпространяване, предоставяне или по друг начин, актуализиране или комбиниране, блокиране, заличаване или унищожаване.
3. „Администратор на лични данни” е физическо или юридическо лице, както и орган на държавната власт или на местното самоуправление, който сам или съвместно с друго лице определя целите и средствата за обработване на личните данни.
4. „Обработващ лични данни” е лице, което обработва лични данни от името на администратора на лични данни.
5. "Трето лице" е физическо или юридическо лице, орган на държавна власт или на местно самоуправление, различен от физическото лице, за което се отнасят данните, от администратора на лични данни, от обработващия лични данни и от лицата, които под прякото ръководство на администратора или обработващия имат право да обработват лични данни.

**Чл.14**. С подписване на настоящия договор страните декларират, че са спазили и ще спазват за в бъдеще относимите разпоредби на нормативните актове, уреждащи защитата на лични данни по отношение на данните, обработвани за целите на изпълнението на настоящия договор.

**Чл.15.** При обработване на лични данни, за целите на изпълнение на настоящия договор, ВЪЗЛОЖИТЕЛЯТ – администратор на лични данни, определя БАНКАТА за обработващ лични данни.

**Чл.16.** За целите на изпълнение на настоящия договор се обработват лични данни на служители на ВЪЗЛОЖИТЕЛЯ, които са имена, ЕГН, адрес, телефон, данни на лицето по документ за самоличност, гражданство, заемана позиция, професионална област, професия, номер на банкова сметка и др.

**Чл.17.** /1/ ВЪЗЛОЖИТЕЛЯТ задължава БАНКАТА да обработва предоставените й лични данни единствено с цел изпълнение на настоящия договор

/2/ БАНКАТА може да обработва личните данни допълнително на самостоятелно основание по силата на действащото законодателство.

/3/ ВЪЗЛОЖИТЕЛЯТ задължава Банката да прилага необходимите технически и организационни мерки, за да защити данните от случайно или незаконно унищожаване, или от случайна загуба, от неправомерен достъп, изменение или разпространение, както и от други незаконни форми на обработване.

/4/ При предаване на данни по електронен път, ВЪЗЛОЖИТЕЛЯТ и БАНКАТА взимат специални мерки за защита.

VIII. ДОПЪЛНИТЕЛНИ РАЗПОРЕДБИ

**Чл. 18.** С подписването на настоящия договор ВЪЗЛОЖИТЕЛЯТ декларира, че е спазено изискването по чл. 270, ал.3 от Кодекса на труда. БАНКАТА не носи каквато и да било отговорност пред служителите и/или трети лица, ако това изискване не е било спазено.

**Чл.19.** При невъзможност за разрешаване на спор между страните чрез преговори, същият се отнася за разрешаване по съдебен ред от компетентния български съд в град София.

**Чл. 20.** При поява на причини или обстоятелства, изискващи промяна на някоя/и клаузи от този договор, двете страни ще уредят взаимоотношенията си по пътя на преговорите и чрез подписване на нов договор или допълнително споразумение, с което не може да се сключват клаузи с условия по-неблагоприятни за КЛИЕНТА, от предложението в офертата на БАНКАТА, въз основа на оценката на която, БАНКАТА е избрана за изпълнител на услугите.

Настоящият договор се сключи в два еднообразни екземпляра, по един за всяка от страните.

Приложение:

Образец 1 „Преводно нареждане за кредитен превод при условията на масово плащане“;

Образец 2 отчет

ЗА БАНКАТА: ЗА КЛИЕНТА:

1................................ Изпълнителен директор:

2................................ /Акад.проф.д-р Иван Миланов, дмн/

Главен счетоводител:

/Любослава Йорданова /